Miðvikudaginn 18. desember nk. kl. 12:15 , fer fram blaðamannafundur á vegum Blaksambandsins í höfuðstöðvum ÍSÍ , nánar tiltekið í fundarsal E á þriðju hæð í íþróttamiðstöð ÍSÍ í Laugardal . Dagskrá fundarins er svohljóðandi : – Undirritaður verður samstarfssamningur við Kjörís – Dregið í 8 liða úrslitum Kjörísbikarsins – Uppgjör fyrrihluta tímabilsins í Mizunodeild karla og kvenna – Blakfólk ársins kunngjört Kjörísbikarinn Eftirfarandi lið verða í pottinum þegar dregið verður í 8 liða úrslitin : Hjá körlunum eru það úrvalsdeildarliðin Afturelding , Álftanes , HK , KA , Þróttur N. og Vestri ásamt 1. deildarliðunum Hamri og Þrótti Vogum . Hjá konunum eru það úrvarlsdeildarliðin Afturelding , Álftanes , HK , KA , Þróttur N. og Þróttur R. ásamt 1. deildarliði Fylki og 5. deildarliðið KA Krákur . Líkt og síðastliðin ár þá stendur BLÍ fyrir uppgjöri á liði fyrrihluta tímabilsins þar sem leikmenn og þjálfara eru heiðraðir . Þjálfarar og fyrirliðar félaganna í efstu deild karla og kvenna kjósa bestu leikmenn fyrrihlutans í rafrænni kosningu sem stendur opin frá 13. desember til 15. desember . Undirritun samnings við Kjörís Það er mikið fagnaðarefni fyrir Blaksambandið að tilkynna það að Kjörís verður áfram aðalstyrktaraðili bikarkeppni BLÍ til næstu þriggja ára . Undirritaður verður samningur við Kjörís um áframhaldandi samstarf nk. miðvikudag en Kjörís hefur sl. þrjú ár verið aðalstyrktaraðili bikarkeppninnar . Blakfólk ársins 2019 Eins og tíðkast á þessum árstíma þá kunngjörir Blaksamband Íslands hverjir það voru sem hlutu útnefninguna blakfólk ársins 2019 .